EUROOPA PARLAMENDI RESOLUTSIOON,  
25. november 2009,  
tähelepanekutega, mis on Euroopa Liidu 2007. aasta üldeelarve täitmisele heakskiidu andmist 
käsitleva otsuse lahutamatu osa, II jagu – Nõukogu  
EUROOPA PARLAMENT,  
— võttes arvesse Euroopa Liidu 2007. aasta üldeelarvet (  1 ); 
— võttes arvesse Euroopa ühenduste 2007. aasta lõplikku raamatupidamise aastaaruannet – I 
köide (C6-0417/2008) (  2 ); 
— võttes arvesse nõukogu aastaaruannet eelarve täitmisele heakskiitu andvale asutusele 2007. aastal tehtud 
siseauditite kohta;  
— võttes arvesse kontrollikoja aastaaruannet 2007. aasta eelarve täitmise kohta koos auditeeritud institut ­
sioonide vastustega (  3 ); 
— võttes arvesse vastavalt EÜ asutamislepingu artiklile 248 tehtud kontrollikoja avaldust, mis kinnitab 
raamatupidamiskontode usaldatavust ja nende aluseks olevate tehingute seaduslikkust ja korrektsust (  4 ); 
— võttes arvesse oma 23. aprilli 2009. aasta otsust, (  5 ) millega lükatakse edasi 2007. aasta eelarve täitmisele 
heakskiidu andmine, ning sellele lisatud resolutsiooni;  
— võttes arvesse EÜ asutamislepingu artikli 272 lõiget 10 ning artikleid 274, 275 ja 276;  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  6 ) eriti selle artikleid 50, 60, 86, 
145, 146 ja 147;  
— võttes arvesse nõukogu peasekretäri/ühise välis- ja julgeolekupoliitika kõrge esindaja otsust nr 190/2003 
nõukogu liikmete saadikute sõidukulude hüvitamise kohta;  
— võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja 
komisjoni vahel eelarvedistsipliini ja usaldusväärse finantsjuhtimise kohta (  7 ); 
— võttes arvesse kodukorra artiklit 77 ja VI lisa;  
— võttes arvesse eelarve kontrolli komisjoni esimest raportit (A6-0150/2009);  
— võttes arvesse eelarve kontrolli komisjoni teist raportit (A7-0047/2009),  
1. rõhutab, et nõukogu on andnud rahuldava vastuse parlamendi 23. aprilli 2009. aasta resolutsioonis (  8 ) 
esitatud kolmele kõige olulisemale nõudmisele, mis käsitlevad järgmist:ET 23.1.2010 Euroopa Liidu Teataja L 19/9  
( 1 ) ELT L 77, 16.3.2007.  
( 2 ) ELT C 287, 10.11.2008, lk 1.  
( 3 ) ELT C 286, 10.11.2008, lk 1.  
( 4 ) ELT C 287, 10.11.2008, lk 111.  
( 5 ) ELT L 255, 26.9.2009, lk 18.  
( 6 ) EÜT L 248, 16.9.2002, lk 1.  
( 7 ) ELT C 139, 14.6.2006, lk 1.  
( 8 ) ELT L 255, 26.9.2009, lk 19.
a) pädeva parlamendikomisjoni esimehe, raportööri ja koordinaatorite kohtumine eesistujariigi Rootsi 
ning nõukogu peasekretariaadi esindajatega 24. septembril 2009. aastal, et arutada nõukogu 
2007. aasta eelarve täitmist (resolutsiooni lõike 21 punkt a);  
b) kirjalikud vastused nõukogu 2007. aasta eelarve täitmisega seotud parlamendi küsimustele (resolut ­
siooni lõige 22);  
c) nõukogu eelarve täitmist käsitlevate asjaomaste dokumentide, sealhulgas parlamendi konkreetsetele 
küsimustele antud vastuste avaldamine nõukogu veebilehel (resolutsiooni lõige 4);  
2. on seisukohal, et parlament on täitnud oma kohustuse tagada maksumaksjate raha kasutamise maksi ­
maalne võimalik läbipaistvus ja aruandekohustus;  
3. kutsub nõukogu üles parandama hiljutise tegevuse alusel jätkuvalt koostööd pädevate parlamendikomis ­
jonidega;  
4. palub institutsioonidel sõnastada ja lisada institutsioonidevahelisele kokkuleppele konkreetselt nõukogu 
eelarve täitmisele heakskiidu andmise menetlust käsitlev lisa;  
5. palub, et pädev parlamendikomisjon kontrolliks nõukogu järgmise eelarve täitmisele heakskiidu andmi ­
sega seoses edasiminekut järgmistes küsimustes:  
— kooskõlas nõukogu siseaudiitori soovitustega kõigi nõukogu eelarveväliste kontode sulgemine;  
— vastavalt nõukogu siseaudiitori soovitustele arvete kontrollimise parandamine;  
— kõikide haldusalaste otsuste avalikustamine, kui neid kasutatakse eelarvepunktide õigusliku alusena;  
— kooskõlas praegu kõigis muudes institutsioonides rakendatava tavaga parlamendile ja tema pädevale 
komisjonile finantsmääruse artikli 60 lõike 7 kohaselt koostatud nõukogu iga-aastase tegevusaruande 
esitamine;  
— täielik selgitus vajaduse kohta paigutada nõukogu eelarves rahalised vahendid ühelt eelarverealt ümber 
teisele eelarvereale;  
— kirjalikud vastused pädeva parlamendikomisjoni ja selle raportööri esitatud asjakohastele küsimustele;  
— nõukogu kättesaadavus ja valmisolek anda parlamendi pädevale komisjonile kirjalike vastuste kohta 
suulisi selgitusi, kui peaks tekkima vajadus täiendavate selgituste järele;  
6. kordab oma 23. aprilli 2009. aasta resolutsioonis Euroopa Kontrollikojale esitatud taotlust pöörata 
järgmistes aastaaruannetes erilist tähelepanu nõukogu eelarve täitmisele.ET L 19/10 Euroopa Liidu Teataja 23.1.2010